केबिन में लगी आग, सामान जला
जोधपुर | बोरानाडाऔद्योगिक क्षेत्र में मंगलवार दोपहर एक केबिन में आग लग गई। इससे उसमें रखा हजारों रुपए कीमत का सामान खाक हो गया। बोरानाडा अग्निशमन केंद्र के प्रभारी प्रकाश विश्नोई ने बताया कि मंगलवार दोपहर करीब सवा बारह बजे सूचना मिली कि औद्योगिक क्षेत्र के फेज-4 में स्थित एक केबिन में आग लगी है। इस पर विश्नोई के साथ दमकलकर्मी महेंद्र, शैलेंद्र शुक्ला, चेतनराम सुभाष की टीम दो दमकल के साथ मौके पर पहुंची। करीब आधे घंटे की मशक्कत के बाद आग पर काबू पा लिया गया। आग लगने के कारणों का खुलासा नहीं हो पाया है।
mag_Deva hin_Deva